ROMÂNIA

JUDEŢUL NEAMŢ

COMUNA BOZIENI

**PROIECT DE HOTĂRÂRE**

**privind aprobarea participării Comunei Bozieni la programul Planul național de redresare și reziliență – Componenta 10 – fondul local, PNRR/2022/C2/I.1.A – Componenta 2: Păduri și protecția biodiversității, Investiția 1 - Campania națională de împădurire și reîmpădurire, inclusiv păduri urbane**

Având în vedere:

a) Ordonanţa de urgenţă a Guvernului nr. 124/2021 privind stabilirea cadrului instituțional și financiar pentru gestionarea fondurilor europene alocate României prin Mecanismul de redresare și reziliență, precum și pentru modificarea și completarea Ordonanței de urgență a Guvernului nr. 155/2020 privind unele măsuri pentru elaborarea Planului național de redresare și reziliență necesar României pentru accesarea de fonduri externe rambursabile și nerambursabile în cadrul Mecanismului de redresare și reziliență;

b) Hotărârea Guvernului nr. 209/2022 pentru aprobarea Normelor metodologice de aplicare a prevederilor Ordonanței de urgență a Guvernului nr. 124/2021 privind stabilirea cadrului instituțional și financiar pentru gestionarea fondurilor europene alocate României prin Mecanismul de redresare și reziliență, precum și pentru modificarea și completarea Ordonanței de urgență a Guvernului nr. 155/2020 privind unele măsuri pentru elaborarea Planului național de redresare și reziliență necesar României pentru accesarea de fonduri externe rambursabile și nerambursabile în cadrul Mecanismului de redresare și reziliență;

 c) Ordonanța de Urgență nr. 35/2022 pentru aprobarea măsurilor necesare realizării campaniei naţionale de împădurire şi reîmpădurire prevăzute în Planul naţional de redresare şi rezilienţă, cu modificările și completările ulterioare;

 d) Ordinul Ministerului Mediului, Apelor și Pădurilor nr. 2121 din 04.08.2022, pentru aprobarea Schemei de ajutor de stat "Sprijin pentru investiţii în noi suprafeţe ocupate de păduri", cu modificările și completările ulterioare;

e) Hotărârea Guvernului nr. 907/2016 privind etapele de elaborare și continutul cadru al documentațiilor tehnico-economice aferente obiectivelor de investiții finanțate din fonduri publice, cu modificările şi completările ulterioare;

f) art. 44 alin. (1) din Legea nr. 273/2006 privind finanțele publice locale, cu modificările și completările ulterioare;

ținând cont de Ghidul specific privind regulile și condițiile aplicabile finanțării din fonduri europene aferente PNRR/2022/C2/I.1.A, Componenta 2: Păduri și protecția biodiversității;

luând act de:

a) referatul de aprobare prezentat de către primarul comunei Bozieni, în calitatea sa de iniţiator;

b) raportul compartimentului de resort din cadrul aparatului de specialitate al primarului;

c) avizul consultativ al comisiilor de specialitate din cadrul Consiliului local al comunei Bozieni;

În temeiul art. 129 alin. (2) lit. b) și d), alin. (4) lit. a), d), f), alin. (7) lit. i) și k), art. 139 alin. (1), art. 196 alin. (1) lit. a) din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare;

**Consiliul local al comunei Bozieni** adoptă prezenta hotărâre.

**Art. 1. -** Se aprobă participarea Comunei Bozieni la programul Planul național de redresare și reziliență – Componenta 10 – fondul local, PNRR/2022/C2/I.1.A – Componenta 2: Păduri și protecția biodiversității, Investiția 1 - Campania națională de împădurire și reîmpădurire, inclusiv păduri urbane, denumirea proiectului ,, Împădurirea terenurilor agricole deținute de Comuna Bozieni - UAT Bozieni, județul Neamț”.

**Art. 2. –** Se aprobă amplasamentul și suprafața propusă pentru împădurire conform anexei care face parte integrantă din prezenta hotărâre.

**Art. 3. -** Se aprobă finanțarea de către Comuna Bozieni a tuturor cheltuielilor neeligibile aferente proiectului prevăzut la art. 1.

**Art. 4. – 1)** Se aprobă desemnarea ca împuternicit legal în relația cu MMAP a domnului Arghiropol Octavian-Danut , primarul comunei Bozieni.

 **2)** Se împuterniceşte primarul comunei Bozieni Arghiropol Octavian-Danut, în vederea realizării tuturor activităților necesare elaborării, depunerii, contractării și implementării proiectului.

**Art. 5. -** Prezenta hotărâre va fi comunicată, în condițiile legii și publicată, pentru informare, în monitorul oficial local prin grija secretarului general al comunei Bozieni.

 Inițiator, Avizat pentru legalitate,

 Primar, Secretar general,

 Danut –Octavian Arghiropol Elena Timofte

**Anexă la HCL nr. din**

|  |  |  |  |  |
| --- | --- | --- | --- | --- |
| Denumire Perimetru de împădurire | Poligon | Nr. Carte funciară/ Contract Vânzare- Cumpărare (CVC/CA/CD) | Suprafaţă parcelăagricolă | Date despre teren |
| Suprafață totala (mp) | Din care de împădurit (mp) | Formă relief (300-360m) | Categorie de folosință | Trup pădure/perde a forestieră |
| bozieni | Poligonul 3 | Tarla 87, Parcela 956-957-973CA/Nr.50592/ | 21500(21,5ha) | 21500(21,5ha) | Câmpie | Pășune | TP |
| **TOTAL GENERAL** | 21500(21,5ha) | 21500(21,5ha) |  |  |  |

ROMÂNIA

JUDEŢUL NEAMŢ

COMUNA BOZIENI

**REFERAT DE APROBARE**

**la proiectul de hotărâre privind aprobarea participării Comunei Bozieni la programul Planul național de redresare și reziliență – Componenta 10 – fondul local, PNRR/2022/C2/I.1.A – Componenta 2: Păduri și protecția biodiversității, Investiția 1 - Campania națională de împădurire și reîmpădurire, inclusiv păduri urbane**

 În conformitate cu prevederile Ordonanţei de urgenţă a Guvernului nr. 57/2019 privind Codul administrativ, cu modificările şi completările ulterioare, a fost iniţiat proiectul de hotărâre cu titlul de mai sus.

 Proiectul are drept scop aprobarea participării Comunei Bozieni la programul Planul național de redresare și reziliență – Componenta 10 – fondul local, PNRR/2022/C2/I.1.A – Componenta 2: Păduri și protecția biodiversității, Investiția 1 - Campania națională de împădurire și reîmpădurire, inclusiv păduri urbane.

Lucrările de ameliorare a terenurilor prin împădurire au ca scop elaborarea unei strategii de protejare a solului şi refacerea echilibrului şi condiţiilor de mediu şi transformarea acestui teren în suprafaţă verde.

Ca obiective de protecţie a mediului menţionăm îmbunătăţirea calităţii aerului, îmbunătăţirea şi refacerea calităţii solului, refacerea echilibrului hidrologic, combaterea schimbărilor climatice, îmbunătăţirea aspectului peisagistic, precum şi asigurarea standardelor de sănătate a populaţiei.

Terenul de împădurit se află situat pe raza UAT Bozieni, județul Neamț și are o suprafață totală de 21,5 ha, format dintr-un singur poligon (un trup), fiind identificat în anexa la hotărâre.

 Având în vedere cele expuse şi ţinând cont de faptul ca aprobarea proiectului de hotărâre intră în competenţa consiliului local, ca autoritate deliberativă a administraţiei publice locale, am iniţiat acest proiect de hotărâre, pe care vă rog să-l adoptaţi în forma redactată.

**Primar**

**Arghiropol -Danut Arghiropol**

ROMÂNIA

JUDEŢUL NEAMŢ

COMUNA BOZIENI

**RAPORT DE SPECIALITATE**

**la proiectul de hotărâre privind aprobarea participării Comunei Bozieni la programul Planul național de redresare și reziliență – Componenta 10 – fondul local, PNRR/2022/C2/I.1.A – Componenta 2: Păduri și protecția biodiversității, Investiția 1 - Campania națională de împădurire și reîmpădurire, inclusiv păduri urbane**

 Analizând proiectul de hotărâre privind aprobarea participării Comunei Bozieni la programul Planul național de redresare și reziliență – Componenta 10 – fondul local, PNRR/2022/C2/I.1.A – Componenta 2: Păduri și protecția biodiversității, Investiția 1 - Campania națională de împădurire și reîmpădurire, inclusiv păduri urbane, precizăm următoarele:

Conform prevederilor Ghidului specific privind regulile și condițiile aplicabile finanțării din fondurile europene aferente Planului național de redresare și reziliență în cadrul apelului de proiecte PNRR/2022/C2/I.1.A, pentru subinvestiția I.1.A "Sprijin pentru investiții în noi suprafețe ocupate de păduri", investiția 1: Campania națională de împădurire și reîmpădurire, inclusiv păduri urbane, schemă de ajutor de stat, componenta 2: Păduri și protecția biodiversității aprobat prin Ordinul nr. 3027/2022, unitățile administrativ teritoriale pot beneficia de această schemă de ajutor în vederea împădurii terenurilor pretabile în acest scop respectiv pajiști permanente (pășune).

 Întrucât proiectul de hotărâre îndeplineşte condiţiile de legalitate, prevederile acestuia fiind conforme cu normele legale ce reglementează domeniul de activitate;

**Compartimentul Finanţe - contabilitate** emite următorul aviz.

**Art. 1. -** Se avizează favorabil proiectul de hotărâre privind aprobarea participării Comunei Bozieni la programul Planul național de redresare și reziliență – Componenta 10 – fondul local, PNRR/2022/C2/I.1.A – Componenta 2: Păduri și protecția biodiversității, Investiția 1 - Campania națională de împădurire și reîmpădurire, inclusiv păduri urbane.

**Art. 2. -** Prezentul aviz se comunică secretarului general al comunei Bozieni.

Inspector

Zaharia Alexandru-Claudiu